ฮั่งเส็งปิดลบ 183.71 จุด ขณะจับตาข้อมูลจ้างงานสหรัฐ
ฮั่งเส็งปิดลบ 183.71 จุด ขณะจับตาข้อมูลจ้างงานสหรัฐ
6 พ.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวลดลง โดยดัชนีฮั่งเส็งลดลง 183.71 จุด หรือ 0.80% ปิดวันนี้ที่ 22,867.33 จุด ขณะที่นักลงทุนต่างรอดูการรายงานตัวเลขจ้างงานนอกภาคเกษตรของสหรัฐในคืนนี้ตามเวลาไทย
ผลการสำรวจนักวิเคราะห์ระบุว่า กระทรวงแรงงานสหรัฐจะรายงานตัวเลขการจ้างงานนอกภาคเกษตรประจำเดือนต.ค. เพิ่มขึ้น 183,000 ตำแหน่ง โดยเพิ่มขึ้นจากระดับ 142,000 ตำแหน่งในเดือนก.ย. ขณะที่คาดว่าอัตราการว่างงานจะลดลงสู่ระดับ 5.0% ซึ่งเป็นระดับต่ำสุดในรอบกว่า 7 ปี หรือนับตั้งแต่เดือนเม.ย.2551
               